CELEX: 
Language: et
Date: 2009-09-26 00:00:00
Title: 2009/665/EÜ: Euroopa Parlamendi otsus, 23. aprill 2009 , Euroopa GNSSi Järelevalveameti 2007. aasta eelarve täitmisele heakskiidu andmise kohta#Euroopa Parlamendi resolutsioon, 23. aprill 2009 , tähelepanekutega, mis on Euroopa GNSSi Järelevalveameti 2007. aasta eelarve täitmisele heakskiidu andmist käsitleva otsuse lahutamatu osa

26.9.2009   
            
            
               ET
            
            
               Euroopa Liidu Teataja
            
            
               L 255/162
            
         
      EUROOPA PARLAMENDI OTSUS,
   
   23. aprill 2009,
   Euroopa GNSSi Järelevalveameti 2007. aasta eelarve täitmisele heakskiidu andmise kohta
   (2009/665/EÜ)
   EUROOPA PARLAMENT,
   
               —
            
            
               võttes arvesse Euroopa GNSSi (1) Järelevalveameti 2007. rahandusaasta lõplikke raamatupidamisaruandeid (2);
            
         
               —
            
            
               võttes arvesse kontrollikoja aruannet Euroopa GNSSi Järelevalveameti 2007. eelarveaasta lõpliku raamatupidamise aastaaruande kohta koos ameti vastustega (3);
            
         
               —
            
            
               võttes arvesse nõukogu 10. veebruari 2009. aasta soovitust (5588/2009 – C6-0060/2009);
            
         
               —
            
            
               võttes arvesse EÜ asutamislepingut, eriti selle artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (4) eriti selle artiklit 185;
            
         
               —
            
            
               võttes arvesse nõukogu 12. juuli 2004. aasta määrust (EÜ) nr 1321/2004 Euroopa satelliit-raadionavigatsiooniprogrammide juhtimisstruktuuride loomise kohta, (5) eriti selle artiklit 12;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (6) eriti selle artiklit 94;
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit (A6-0164/2009);
            
         
               1.
            
            
               annab heakskiidu Euroopa GNSSi Järelevalveameti tegevdirektori tegevusele ameti 2007. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa GNSSi Järelevalveameti tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Hans-Gert PÖTTERING
         
      
      
         
            Peasekretär
         
         Klaus WELLE
         
      
   
   
      (1)  GNSS: globaalne navigatsioonisatelliitide süsteem.
   
      (2)  ELT C 278, 31.10.2008, lk 38.
   
      (3)  ELT C 311, 5.12.2008, lk 107.
   
      (4)  EÜT L 248, 16.9.2002, lk 1.
   
      (5)  ELT L 246, 20.7.2004, lk 1.
   
      (6)  EÜT L 357, 31.12.2002, lk 72.
   
      
         EUROOPA PARLAMENDI RESOLUTSIOON,
      
      23. aprill 2009,
      tähelepanekutega, mis on Euroopa GNSSi Järelevalveameti 2007. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa GNSSi (1) Järelevalveameti 2007. rahandusaasta lõplikke raamatupidamise aastaaruandeid (2);
               
            
                  —
               
               
                  võttes arvesse kontrollikoja aruannet Euroopa GNSSi Järelevalveameti 2007. eelarveaasta lõpliku raamatupidamise aastaaruande kohta koos ameti vastustega (3);
               
            
                  —
               
               
                  võttes arvesse nõukogu 10. veebruari 2009. aasta soovitust (5588/2009 – C6-0060/2009);
               
            
                  —
               
               
                  võttes arvesse EÜ asutamislepingut, eriti selle artiklit 276;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (4) eriti selle artiklit 185;
               
            
                  —
               
               
                  võttes arvesse nõukogu 12. juuli 2004. aasta määrust (EÜ) nr 1321/2004 Euroopa satelliit-raadionavigatsiooniprogrammide juhtimisstruktuuride loomise kohta, (5) eriti selle artiklit 12;
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (6) eriti selle artiklit 94;
               
            
                  —
               
               
                  võttes arvesse kodukorra artiklit 71 ja V lisa;
               
            
                  —
               
               
                  võttes arvesse eelarvekontrollikomisjoni raportit (A6-0164/2009);
               
            
                  A.
               
               
                  arvestades, et kontrollikoda märkis, et tal ei ole võimalik esitada järeldusotsust Euroopa GNSSi Järelevalveameti 2007. aasta raamatupidamisaruande kohta, ja juhtis tähelepanu sellele, et kogu projekti „Galileo” ülesehitus tehti 2007. aastal ümber ning ameti raamatupidamisaruande koostamise ajal oli õiguslik keskkond ebastabiilne;
               
            
                  B.
               
               
                  arvestades, et samas märkis kontrollikoda, et raamatupidamisaruande aluseks olevad tehingud on seaduslikud ja korrektsed;
               
            
                  C.
               
               
                  arvestades, et amet sai majanduslikult sõltumatuks 2006. aastal;
               
            
                  D.
               
               
                  arvestades, et kontrollikoda tegi oma aruandes ameti 2006. aasta raamatupidamise aastaaruande kohta positiivse kinnitava avalduse;
               
            
                  E.
               
               
                  arvestades, et Euroopa Parlament andis 22. aprillil 2008. aastal heakskiidu Euroopa GNSSi Järelevalveameti tegevdirektori tegevusele ameti 2006. aasta eelarve täitmisel (7);
               
            
                  1.
               
               
                  märgib, et kontrollikoja aastaaruande kohaselt oli ameti 2007. aasta lõplik eelarve 436 500 000 eurot 2006. aasta 7 000 000 euroga võrreldes; märgib, et 2007. aasta eelarvet rahastati peamiselt komisjoni toetustest (tegevustoetus summas 7 600 000 eurot ja tegevusvahendid summas 194 500 000 eurot), ühisettevõtte Galileo ülekannetest ja kolmandate riikide osamaksetest;
               
            
                  2.
               
               
                  võtab teadmiseks kontrollikoja tähelepaneku, et reaalselt ameti käsutusse antud assigneeringuid (210 000 000 eurot) oli tunduvalt vähem, mis tulenes programmiga „Galileo” seotud viivitustest;
               
            Mittetäielik kinnitav avaldus raamatupidamisaruannete kohta
      
                  3.
               
               
                  avaldab kahetsust, et kontrollikojal ei olnud võimalik esitada järeldusotsust ameti 2007. aasta raamatupidamisaruande usaldusväärsuse kohta; võtab teadmiseks kontrollikoja selgituse, et 2007. aasta raamatupidamisaruanne koostati ja kontrollikoda auditeeris seda ajal, kui Galileo projekt ja ameti roll olid läbivaatamisel ning uus õiguslik raamistik ei olnud veel täielik, eelkõige projekti rahaliste vahendite haldamise ja selle vara valdamise osas;
               
            
                  4.
               
               
                  märgib, et vahepeal jõustus määrus (EÜ) nr 683/2008; (8) märgib, et selle määruse kohaselt on komisjon programmide „Galileo” ja „EGNOS” (9) haldaja ja kõik programmide käigus loodavad või arendatavad materiaalsed ja immateriaalsed varad kuuluvad ühendusele;
               
            
                  5.
               
               
                  märgib, et amet koostab oma 2008. aasta raamatupidamise aastaaruande uues õiguslikus raamistikus;
               
            
                  6.
               
               
                  kutsub kontrollikoda üles hindama oma aruandes ameti 2008. aasta raamatupidamise aastaaruande kohta, millises ulatuses on raamatupidamises valitsenud ebaselgus kõrvaldatud;
               
            Eelarve täitmine
      
                  7.
               
               
                  avaldab muret, et kontrollikoda leidis eelarve täitmisega seoses järgmisi puudusi: operatiivtegevusega seotud kulukohustuste ja maksete assigneeringute väike kasutusmäär (63 % kulukohustuste ja 51 % maksete puhul); selge seose puudumine ameti töökava ja eelarve vahel; ülekanded ei olnud ei põhjendatud ega dokumenteeritud; korduv viivitusega kirjendamine eelarvekontodele ja eelarve täitmise ebajärjekindel esitamine;
               
            
                  8.
               
               
                  tunnistab, et erandlik eelarve olukord (50 % tegevuseelarvest reservis) sundis ametit tegema mitmeid ülekandeid;
               
            
                  9.
               
               
                  kutsub ametit üles esitama 2008. aasta eelarve haldamise ja finantsjuhtimise aruandes ülevaate eelarve täitmiseks antud kontrollikoja soovituste järgimiseks võetud meetmete ja saavutatud tulemuste kohta;
               
            Määramatus seoses projektide „Galileo” ja „EGNOS” varadega
      
                  10.
               
               
                  märgib ära kontrollikoja kriitika seoses projekti „Galileo” varadega, kuna ametil ei olnud võimalik anda oma raamatupidamisaruandes piisavalt teavet, sest 2007. aasta lõpuks ei olnud koostatud Euroopa Kosmoseagentuuri valduses olevate varade nimekirja;
               
            
                  11.
               
               
                  võtab teadmiseks ameti vastuse kontrollikojale, et neid varasid haldas 31. detsembril 2007 Euroopa Kosmoseagentuur, mitte amet;
               
            
                  12.
               
               
                  märgib ära kontrollikoja kriitika seoses projekti „EGNOS” varadega, et nende varade kohta puudub täpne inventarinimestik ja ameti raamatupidamisaruandes nende väärtust ei kajastata;
               
            
                  13.
               
               
                  võtab teadmiseks ameti vastuse, et projekti „EGNOS” varasid haldas 31. detsembril 2007 endiselt Euroopa Kosmoseagantuur; märgib ühtlasi ameti tegevdirektori vastuste põhjal Euroopa Parlamendile, et 2008. aastal saavutati oluline edasiminek, kuna EGNOSe investorid jõudsid EGNOSe varade üleandmise tingimuste suhtes kokkuleppele;
               
            
                  14.
               
               
                  märgib, et määruse (EÜ) nr 683/2008 kohaselt kuuluvad projektide „Galileo” ja „EGNOS” varad ühendusele; märgib, et nende varade üleandmine ametilt komisjonile, kes rakendab omandiõigust ühenduse nimel, algas 2008. aasta detsembris;
               
            
                  15.
               
               
                  kutsub ametit üles andma oma parimat, et selgitada 2008. aasta raamatupidamise aastaaruandes projektidega „Galileo” ja „EGNOS” seotud olukorda;
               
            
                  16.
               
               
                  kutsub komisjoni, kellele antakse praegu üle projektide „Galileo” ja „EGNOS” varasid, üles kaaluma kontrollikoja tähelepanekuid ning tagama varade nõuetekohase kajastamise raamatupidamises;
               
            
                  17.
               
               
                  võtab teadmiseks kontrollikoja tähelepaneku, et programmi „Galileo” orbiidil kontrollimise etapi kulud tuleks jagada võrdselt Euroopa Kosmoseagentuuri ja ELi vahel ning et ELi panus on siiski ligikaudu 114 000 000 euro võrra suurem kui Euroopa Kosmoseagantuuril märgib, et kontrollikoja andmetel oleks tulnud seda eelrahastamist ameti kontodel näidata;
               
            
                  18.
               
               
                  märgib, et amet ei olnud kontrollikojaga nõus ja tunnistas ettemakseteks ainult 53 200 000 eurot;
               
            Ameti roll ühisettevõte Galileo tegevuse lõpetamisel
      
                  19.
               
               
                  meenutab, et amet võttis kõik ühisettevõte Galileo tegevused ja varad üle 1. jaanuaril 2007;
               
            
                  20.
               
               
                  väljendab muret seoses kontrollikoja kriitiliste tähelepanekutega teatud varade ühisettevõttelt Galileo ametile üleandmise ja raamatupidamises kajastamise viisi üle;
               
            
                  21.
               
               
                  märgib, et amet andis kontrollikojale väga üksikasjalikud vastused ega nõustunud paljude kontrollikoja tähelepanekutega;
               
            
                  22.
               
               
                  on seisukohal, et eelarve täitmisele heakskiitu andev asutus peab kontrollikoja auditi tulemuste alusel kontrollima põhjalikult ühisettevõtte Galileo tegevuse lõpetamist, sealhulgas ameti rolli selles;
               
            
                  23.
               
               
                  märgib, et kontrollikoda teeb praegu Galileo arendamise haldamise ja selle orbiidil kontrollimise etapi auditit; kutsub kontrollikoda üles pöörama erilist tähelepanu ühisettevõtte Galileo tegevuse ja varade ülevõtmisele ameti poolt ning väljendab heameelt kontrollikoja kavatsuse üle avaldada oma auditi tulemused eriaruandes enne 2009. aasta suvevaheaega;
               
            
                  24.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekutega seoses oma 23. aprilli 2009. aasta resolutsioonile ELi ametite finantsjuhtimise ja -kontrolli kohta (10).
               
            
         (1)  GNSS: globaalne navigatsioonisatelliitide süsteem.
      
         (2)  ELT C 278, 31.10.2008, lk 38.
      
         (3)  ELT C 311, 5.12.2008, lk 107.
      
         (4)  EÜT L 248, 16.9.2002, lk 1.
      
         (5)  ELT L 246, 20.7.2004, lk 1.
      
         (6)  EÜT L 357, 31.12.2002, lk 72.
      
         (7)  ELT L 88, 31.3.2009, lk 262.
      
         (8)  Euroopa Parlamendi ja nõukogu 9. juuli 2008. aasta määrus (EÜ) nr 683/2008 Euroopa satelliitnavigatsiooni programmide (EGNOS ja Galileo) rakendamise jätkamise kohta (ELT L 196, 24.7.2008, lk 1).
      
         (9)  Euroopa Geostatsionaarne Navigatsioonilisasüsteem.
      
         (10)  Vt käesoleva Euroopa Liidu Teataja lk 206.